נפתלי רוטנברג

נפתלי רוטנברג (נולד ב-14 ביולי 1949) הוא רב והוגה דעות ישראלי, חוקר חכמת האהבה במקורות היהודיים. משמש כרב היישוב הר אדר ועמית מחקר בכיר במכון ון ליר. נולד בחיפה לשלמה ויהודית רוטנברג. גדל בירושלים אליה עברה משפחתו כשהיה בן 6 חודשים. למד בישיבות חרדיות ובהן ישיבת הנגב בנתיבות (תשכ"ז) ובישיבת קמניץ בירושלים (תשכ"ח-תשל"ג). הוסמך לרבנות בשנת תשל"ג (1973). שימש כרבה הראשי של הקהילה האשכנזית בלימה, פרו (1974–1978), וכרב בית הספר לקצינים של צה"ל (1978–1980). בשנים 1980–1984 למד פילוסופיה ומחשבת ישראל באוניברסיטה העברית בירושלים. במהלך 1984 חזר לשירות פעיל בצה"ל כראש מדור יהדות וציונות במפקדת קצין חינוך ראשי. בשנים 1986–1989 שימש כמפקד המדרשה לחינוך מפקדים (מרכז חינוך ירושלים). רוטנברג הוא בוגר המכללה לפיקוד ומטה של צה"ל. שוחרר מצה"ל בדרגת סגן-אלוף. רוטנברג שימש כמנהל המחלקה לחינוך תורני של הסוכנות היהודית בצפון אמריקה (1989–1993). הרב רוטנברג מכהן כרב היישוב הר אדר מאז הקמתו של היישוב בשנת 1986. לאחר הקמתה של המועצה המקומית הר אדר (1995) נבחר לשמש כרב המועצה. מאז 1994 רוטנברג הוא עמית-מחקר-בכיר במכון ון ליר בירושלים. הוא עורך-מייסד של "זהויות", כתב עת לתרבות וזהות יהודית היוצא לאור על ידי מכון ון ליר והקיבוץ המאוחד. עמד בראש מערך של תוכניות בחינוך לשלום, אזרחות ויהדות שהפעיל מכון ון ליר במאות בתי ספר על-יסודיים ברחב הארץ. במסגרת זו עמד בראש פרויקט הליבה החינוכית המשותפת לכל ילדי ישראל ובראש צוות לכתיבת ספר הלימוד באזרחות, "ערכים ואזרחים: אזרחות בלמידה פעילה לחטיבת הביניים". יזם את הקמת המרכז לחינוך לסובלנות. שימש כיו"ר תחום תרבות וזהות יהודית במכון ון ליר וייסד את מפעל "פותחים שבוע" – הרצאות על פרשת השבוע במכון ון ליר ובמקומות נוספים ברחבי הארץ. פרסם ספרים, מאמרים ומחקרים בפילוסופיה, חינוך, הלכה ומחשבת ישראל. הרב נפתלי רוטנברג הוא חבר בתוכנית על משפט ודת ובפרויקט על אהבה ודתות במרכז לדת ותרבות באוניברסיטת אוקספורד משנת 2014. שימש פרופסור חבר למדעי היהדות בבית הספר לניהול של טורו קולג' בירושלים (1997–2003). חתן פרס ליבהבר לסובלנות דתית ותרבותית לשנת תשע"א. תחומי העיון והיצירה העיקריים של הרב רוטנברג הם בנושאי חכמת האהבה, חינוך דמוקרטי, הלכה ומדינה. הרב רוטנברג פרסם מאמרים, ערכים באנציקלופדיה ושלושה ספרים אודות תפיסת האהבה בספרות היהדות הקאנונית. עבודתו בתחום זה נעה סביב שתי טענות: א. התפיסה הרווחת במקורות היהדות היא תפיסת אהבה הרמונית, הדוחה את הפוריטניות ואת המתירנות כאחד, ומציגה את האהבה כהרמוניה בין שכל, נפש וגוף. ב. ה"אהבה" היהודית אחת היא - גם אם הופעותיה רבות. יסודה ומקורה באהבת איש ואשה, אך אותה אהבה ממש באה על ביטויה באהבת הרע, אהבת החכמה, אהבת אדם ואהבת אלוהים. רוטנברג פרסם מאמרים העוסקים בפילוסופיה פוליטית במסורת היהודית. במסגרת זו טען כי תורת ישראל איננה מחייבת מודל פוליטי מסוים ואחיד. הוגים יהודיים שונים הציגו צורות משטר שונות זו מזו. בהקשרי דת ומדינה טען רוטנברג כי המערכת ההלכתית לא רואה עצמה כתחליף לחוקי המדינה, ומסיבה זו המושג "מדינת ההלכה", שרבים רואים אותו כפרוגרמה הדתית למדינת ישראל, הוא מושג ריק. עוד טען רוטנברג כי אין לקדש ממסדים דתיים השואבים את סמכותם מכוח חוקי המדינה החילונית. טענה זו חריגה כשהיא נשמעת מתוך הממסד הדתי, בו משרת הרב רוטנברג בתפקידים שונים עשרות שנים. ככלל, הגותו של רוטנברג שואפת לייצר יהדות מכילה, שתאפשר ליצור גשרים בין קבוצות שונות בחברה הישראלית ובין זרמים דתיים שונים בעולם. במאמריו קורא רוטנברג להידברות בין אנשים המחזיקים בהשקפות שונות. על פעילותו, הנובעת מתוך הקשרים דתיים ונשענת על ידע נרחב במקורות היהדות, הוכר רוטנברג כמי שהרים תרומה משמעותית לקידום סובלנות דתית בישראל. טַעַם וָדַעַת: בין אדם לאדם, למקום ולזמן, ירושלים: 2022 תורת האהבה של רבי עקיבא, הוצאת כרמל, ירושלים: 2018 Rabbi Akiva’s Philosophy of Love, Palgrave-Macmillan, 2017 ערכים ואזרחים: אזרחות בלמידה פעילה לחטיבת הביניים, ירושלים 2014: מכון ון ליר בירושלים והוצאת רכס. (מהדורת ניסוי 2011) אחדות מתוך שונות: ליבה חינוכית משותפת לילדי ישראל, (עם ליבת אבישי) מכון ון ליר בירושלים והוצאת רכס, 2012 Wisdom by the Week: The Weekly Torah Portion as an Inspiration for Thought and Creativity, Yeshiva University Press and the Van Leer Jerusalem Institute, 2012 רב בעולם החדש – עיונים בהשפעתו של הרב י.ד. סולובייצ'יק על חינוך, על תרבות ועל מחשבה יהודית (עם אבינועם רוזנק) הוצאת מאגנס ומכון ון ליר בירושלים, 2011 Wisdom of Love: Man, Woman & God in Jewish canonical Literature, Academic Studies Press, Boston, 2009 לאום מלאום: עיונים בשאלות של זהות יהודית, עם ולאומיות, (עם אליעזר שביד) ירושלים ותל אביב 2008: הוצאת הקיבוץ המאוחד ומכון ון ליר בירושלים הוגים בפרשה: פרשת השבוע כהשראה ליצירה ולהגות היהודית לדורותיה, תל אביב-2005: ידיעות-ספרים ומכון ון ליר אילת אהבים – עיונים בחוכמת האהבה, תל אביב, ידיעות ספרים, 2004 פותחים שבוע: אנשי רוח ותרבות ישראליים כותבים על פרשת השבוע, תל אביב 2004: ידיעות ספרים ומכון ון ליר Jewish Identity in Modern Israel: Proceeding on Secular Judaism and Democracy, (with Eliezer Schweid), Van Leer and Urim publications, Jerusalem and New York, 2002. בעקבות האהבה: על אהבה וזוגיות במקורות היהודיים, ירושלים 2000: הוצאת כרמל. Reflections on Jerusalem: City of David in Classical Texts (with Leora Tanenbaum & Sara M. Silberman) New York 1995: Hadassah publications מ. משה, לפיכך חייבים להודות, עיתון כפר חב"ד, גיליון 1702, פסח תשע"ז אתר זהויות: כתב עת לתרבות ולזהות יהודית בעריכת נפתלי רוטנברג https://naftalirothenberg.academia.edu/+מאמרים+של+נפתלי+רוטנברג+להורדה "יום-יום אני 'מחזיר' אלי את משה רבנו", באתר הארץ, 22 באוגוסט 2005 הרב נפתלי רוטנברג, נישואים מתוך בחירה, באתר ynet, 12 ביוני 2009 מדף הספרים של נפתלי רוטנברג, 27 באוגוסט 2008 נפתלי רוטנברג | ההלכה נגד ההסתה, באתר הארץ, 15 בנובמבר 2010 "על האהבה וחלל הנפש", פרשת חיי שרה "המורשת היהודית-מוסלמית" נפתלי רוטנברג, לא לעונש מוות | דעה, באתר הארץ, 23 באוקטובר 2011 "עם, אומה או לאום?", הביקורת של ישעיהו ליבוביץ על הלאומיות החילונית והשפעתו על עמדות פוסט לאומיות, מתוך: נ' רוטנברג, א' שביד, עורכים. לאום מלאום: עיונים בשאלות של זהות לאומית, עם ולאומיות, מכון ון ליר בירושלים והקיבוץ המאוחד, תל אביב 2008 תורת האהבה של רבי עקיבא, ליאור טל שדה משוחח ומתווכח עם נפתלי רוטנברג על ספרו במסגרת פרק 34 בפודקאסט קולות של רוח, נובמבר 2019, גלי צהל ומגוון אפליקציות הרב נפתלי רוטנברג, האם מגילת אסתר היא מספרי הקודש?, באתר זמן ישראל, 26 בפברואר 2021 הרצאות על ידי הרב נפתלי רוטנברג, באתר יוטיוב רשימת מאמרים של נפתלי רוטנברג, באתר רמב"י נפתלי רוטנברג, דף שער בספרייה הלאומית הרב פרופ' נפתלי רוטנברג (סא"ל): אסור שתהיה התנגשות בין פסיקת רבנים לפקודות הצבא, באתר רוח צוות - בטאון ארגון גמלאי צה"ל, ‏דצמבר 2011 People, Love in Religion, ‏2015-09-11 (באנגלית) Religion, Law and International Relations Programme, Regent's Park College פרס ליבהבר, באתר מכון שכטר למדעי היהדות “Akiva Ben Yosef”; “Love your Neighbor in Judaism”; “Sexual Pleasure in Judaism”, in: Encyclopedia of Love in World Religions, Yudit Kornberg Greenberg, Editor, ABC-CLIO poblishers, Santa Barbara, California Denver, Colorado Oxford, England. למשל: HARMONY OF MIND AND BODY: THEORIES OF LOVE IN RABBINIC AND MYSTICAL LITERATURE By Naftali Rothenberg, in: Paul S. Fiddes, editor, LOVE AS COMMON GROUND, ESSAYS ON LOVE IN RELIGION, Lexington Books וכן: פרק שישי: הרמוניה בזוגיות, תורת האהבה של רבי עקיבא, עמ' 157-131. Naftali Rothenberg, משפט התורה ומשפט המדינה: השלמה או מסלול התנגשות?, ספר מיכאל - בין הזמן הזה לימים ההם